మహమ్మారిని జయించి యుద్ధంఏడు పుస్తకాలతో రోగుల్లో కొత్త ఆశలుబెంగళూరు, ఫిబ్రవరి 20: ‘‘డాక్టర్లు రోగాన్ని నయం చేయగలరు. పుస్తకాలు మాత్రం బతుకుమీద ఆశలను చిగురింప జేస్తాయి. ఎల్లలులేని ఆనందాన్నిస్తాయి’’ అంటారామె! ఆమే నీలం కుమార్. ఓ రచయిత్రి. కేన్సర్తో పోరాడి గెలిచారామె. తర్వాత రచయిత్రిగా కేన్సర్పై కలం పోటును సంధించారామె. ఈ మహమ్మారికి గురైన వారు ఎంతమాత్రం నైరాశ్యానికి లోనవ్వకూడదు అనే సంకల్పాన్ని పూనుకున్నారు. కేన్సర్ రోగిగా తన అనుభవాలనే కాదు.. ఈ మహమ్మారి నుంచి కోలుకున్న వ్యక్తుల స్ఫూర్తిమంతమైన గాథలను క్రోడీకరించి ఆమె పుస్తకాలుగా ప్రచురించారు. నీలం చొరవకు బిగ్ బీ అమితాబ్ బచ్చన్, వ్యాపార దిగ్గజం రతన్టాటా ముగ్ధులయ్యారు. ఆమె రాసిన రెండు పుస్తకాలను ప్రచురణ కోసం నిధులను సమకూర్చేందుకు ముందుకొచ్చారు. ఈ విషయాన్ని ఆమే స్వయంగా చెప్పారు. ‘‘కేన్సర్పై ఇప్పటిదాకా నేను ఏడు పుస్తకాలను రాశాను. ప్రతి పుస్తకం కేన్సర్ బాధితులకు, వ్యాధి నుంచి కోలుకున్నవారికి ఎంతో సహాయకంగా ఉంటుంది. ఈ పుస్తకాలకు చక్కని ఆదరణ లభించడంతో అమితాబ్ బచ్చన్, రతన్ టాటా స్పందించారు. త్వరలో వెలువడనున్న రెండు పుస్తకాల ప్రచురణకు నిధులు ఇస్తామన్నారు’’ అని నీలం చెప్పారు. పుస్తకాల ద్వారా మాత్రమే కాదు.. కేన్సర్ నుంచి కోలుకున్న వారి స్పందనలను తెలియజేయడం ద్వారా రోగుల్లో చైతన్యం తెచ్చేందుకు ‘‘సెల్ఫ్-వీ’’ అనే వేదిక ద్వారా దేశవ్యాప్త ప్రచారానికీ శ్రీకారం చుట్టారు నీలం. కేన్సర్ను జయించిన వారు రోగిగా తమ అనుభవాలు, కోలుకున్న తీరును ఓ 60 సెకన్ల నిడివిలోపు ఉన్న వీడియోలో పొందుపరచాల్సి ఉంటుంది. ఈ వీడియోను సెల్ఫ్-వీ వెబ్సైట్, ఫేస్బుక్లో పోస్ట్ చేస్తారు. వీటిని వీక్షించడం ద్వారా బతుకుపై ఆశ కోల్పోయిన కేన్సర్ రోగుల్లో కొత్త చిగుళ్లు తొడుగుతాయనేది నీలం తపన. అన్నట్టు.. కేన్సర్కు గురైనందుకు ఆమెలో కించిత్తు అసంతృప్తి కూడా లేదు.. సరికదా ఈ మహమ్మారికి నీలం ధన్యవాదాలు చెప్పుకుంటున్నారు. ఎందుకు? అనడిగితే.. ఆ మహమ్మారిపై తాను గెలవడమే కారణం అని అంటారు. కేన్సర్తో బాధపడుతున్నవారిలో స్ఫూర్తి నింపేందుకు తానే ప్రత్యక్ష నిదర్శనమని గర్వంగా చెబుతారామె. అంతేకాదు.. కేన్సర్ పూర్తిగా తన ఆలోచనా సరళినే మార్చేసిందంటారు నీలం. ‘‘నాలో దయార్థ్ర భావనలు మరింత పెరిగాయి. జీవితాన్ని చూసే విధానం మరింతగా విస్తరించింది. అంతేకాదు.. నేను రచయిత్రిగా మారిన తర్వాత నా కలం ఇప్పుడు మరింత పదునెక్కింది’’ అని చెబుతారు. కేన్సర్పై తాను రాసిన పుస్తకాలు భారతలోని ప్రతి పల్లెకు చేరాలనే ఆకాంక్షను నీలం వ్యక్తం చేస్తున్నారు.
mahammaarini jayinchi yuddhandu pustakaalato rogullo kotta aasalubengaluru, fibravari 20: ‘‘daaktarlu rogaanni nayam cheyagalaru. pustakaalu maatram batukumeeda aasalanu chigurimpa jestayi. ellaluleni aanandaannistaayi’’ antarame! aame neelam kumar. oo rachayitri. kensartho poradi gelicharame. tarvaata rachayitrigaa kensarpy kalam potunu sandhinchaaraame. ee mahammaariki guraina vaaru entamaatram nairaasyaaniki lonavvakudadu ane sankalpaanni poonukunnaaru. canesar rogigaa tana anubhavaalane kaadu.. ee mahammari nunchi kolukunna vyaktula sphuurtimantamaina gaathalanu krodikarinchi aame pustakaalugaa prachurinchaaru. neelam choravaku big bee amitab bachan, vyapara diggajam ratantata mugdhulayyaaru. aame raasina rendu pustakaalanu prachurana kosam nidhulanu samakuurcheemduku mundukochaaru. ee vishayaanni aame swayamgaa cheppaaru. ‘‘kensarpy ippatidaka nenu edu pustakaalanu raasaanu. prati pustakam canesar baadhitulaku, vyaadhi nunchi kolukunnavaariki entho sahayakamga untundi. ee pustakaalaku chakkani aadarana labhinchadamtho amitab bachan, rathan tata spandinchaaru. twaralo veluvadanunna rendu pustakaala prachuranaku nidhulu istaamannaaru’’ ani neelam cheppaaru. pustakaala dwara matrame kaadu.. canesar nunchi kolukunna vaari spandanalanu teliyajeyadam dwara rogullo chaitanyam tecchenduku ‘‘self-v’’ ane vedika dwara deshavyaapta prachaaraanikii srikaram chuttaaru neelam. kensarnu jayinchina vaaru rogigaa tama anubhavaalu, kolukunna teerunu oo 60 sekanla nidivilopu unna veediyolo ponduparachaalsi untundi. ee veediyonu self-v website, fasebuklo post chestaaru. veetini veekshinchadam dwara batukupai aasha kolpoina canesar rogullo kotta chigullu todugutaayanedi neelam tapana. annattu.. kensarku gurainanduku aamelo kinchittu asantrupti kuudaa ledu.. sarikada ee mahammaariki neelam dhanyavaadaalu cheppukuntunnaru. enduku? anadigithe.. aa mahammaripai taanu gelavadame kaaranam ani antaaru. kensartho baadhapadutunnavaarilo sphurthy nimpenduku taane pratyaksha nidarsanamani garvamgaa chebutarame. antekaadu.. canesar puurtigaa tana alochana saraline maarchesindantaaru neelam. ‘‘naalo dayarthra bhaavanalu marinta perigaayi. jeevitaanni chuse vidhaanam marintagaa vistarinchindi. antekaadu.. nenu rachayitrigaa maarina tarvaata naa kalam ippudu marinta padunekkindi’’ ani chebutaaru. kensarpy taanu raasina pustakaalu bhaaratalooni prati palleku cheralane aakaankshanu neelam vyaktam chestunnaru.